Lack of access rights - File 'http:/xabar.uz/static/crop/2/0/920__95_2019034441.jpg'\nLack of access rights - File 'http:/storage.kun.uz/source/7/Y-HDHKVpivkD1X-X4MbyjMxUJsmZ8czG.jpg'\nБугун, 25 сентябрь куни Миллий Олимпия қўмитаси биносида ЎФАнинг навбатдаги ҳисобот-сайлов конгресси ўтказилди.\nУнда кун тартибининг масалалардан бири – ЎФА президенти, вице-президенти ва ижроий қўмита аъзоларини сайлаш кўриб чиқилди.\nЎзбекистон футбол ассоциацияси президенти лавозимига 45 та аъзо ташкилот Абдусалом Азизов номзоди, биринчи вице-президенти лавозимига 42 та аъзо ташкилот Равшан Эрматов номзодини қўллаб-қувватлаган.\nАмалдаги тартибга кўра, Абдусалом Азизов ЎФА президенти, Равшан Эрматов эса вице-президенти лавозимига қайта сайланди.\nЎзбекистонга яна қарийб 2,5 млн доза хитой-ўзбек вакцинаси олиб келинди\nСоғлиқни сақлаш вазирлиги Ўзбекистонга ZF-UZ-VAC2001 вакцинасининг навбатдаги партияси олиб келингани ҳақида хабар берди.\n«Бугун юртимизга 2 499 668 доза ZF-UZ-VAC2001 вакцинаси олиб келинди.\nШундай қилиб, юртимизга келтирилган жами вакцина 26 754 208 дозани ташкил қилмоқда», дейилади ССВ хабарида.\n20 499 668 миллион дозаси ZF-UZ-VAC2001,\n460 000 дозаси Sputnik V,\nССВ маълумотига кўра, айни кунгача мамлакатда жами 19 197 082 доза вакцинадан фойдаланилди.\nШу кунгача тўлиқ эмланганлар сони 4 007 732 нафарни ташкил қилмоқда.\nБугун, Косонсой тумани ИИБ бошлиғи, 3-сектор раҳбари Бобуржон Шукуров “Бешкетмон” маҳалласида жойлашган халқ таълимига қарашли 32-сонли умумтаълим мактабида бўлиб, бу йил мактабни тугатган ўқувчилар ҳамда 11-синф битирувчилари билан учрашди. Сектор раҳбари суҳбат давомида уларнинг муаммо ва таклифлари ўрганилди. Очиқ ва самимий кечган суҳбат сўнггида мактаб ўқувчиларига спорт анжомлари ҳамда китоблар тақдим этилди.\nКосонсой туманида "Ҳоким ва ёшлар" учрашуви бўлиб ўтди\nБугунги кунда мамлакатимизда хусусан, ёшлар билан очиқ руҳдаги мулоқотлари ташкил этилаётгани навқирон авлоднинг сиёсий ва ҳуқуқий маданиятини юксалтириш, фаол фуқаролик позисиясини шакллантиришда муҳим аҳамият касб этмоқда. Бугун Косонсой туманида навбатдаги Ҳоким ва ёшлар учрашуви бўлиб ўтди.\n2021 йил январь-сентябрь ойлари якуни бўйича статистика органларига тақдим этиладиган «Бошқарув органи ходимлари сони тўғрисида»ги 4-bx shakli (чораклик) давлат статистика ҳисобот шаклини 2021 йилнинг 6 октябрь санасидан кечиктирмай, интернет тармоғи воситасида, электрон шаклдаги статистик ҳисоботларни йиғишнинг автоматлаштирилган ахборот тизими «еstat 4.0» дастури орқали, электрон рақамли имзодан фойдаланган ҳолда тақдим этишингиз сўралади.\nМазкур ҳисобот шаклини тўлдириш ва электрон шаклда тақдим этиш бўйича www.stat.uz; www.namstat.uz расмий cайтлари ёки (69) 65-23-157 телефон рақамлари орқали батафсил тушунтиришлар олишингиз мумкин.


Тошкент шаҳри Учтепа туманида яшовчи фуқаро Ғ.П. 2020 йил 6 март куни Наманган шаҳри бўйича ИИО ФМБ бошлиғи номига ариза билан мурожаат қилган, деб хабар бермоқда Ўзбекистон Республикаси ИИВ ҳузуридаги Тергов департаменти.\nУ шу куни соат 12:30да Наманган шаҳар А.Раҳимов кўчасида ўзига тегишли бўлган Malibu-2 русумли автомашинасини очиқ ҳолатда қолдириб кетганлигидан фойдаланиб, номаълум шахс автомашина салонидаги нархи 300 000 сўмлик Samsung русумли уяли телефони аппарати ва жами 5 200 АҚШ доллари пулларини яширин равишда ўғирлаб кетганлигини маълум қилган.\nҲолат юзасидан Наманган шаҳри бўйича ИИО ФМБ 2-сонли ИИБ ҳузуридаги Тергов бўлинмаси томонидан Ўзбекистон Республикаси ЖКнинг 169-моддаси 2-қисми “в” банди (ўғирлик) билан жиноят иши қўзғатилган.\nОлиб борилган тергов ҳаракатлари натижасида, мазкур жиноятни Наманган туманида яшовчи 28 ёшли К.Р. содир этганлиги аниқланган. Дастлабки тергов жараёнида К.Р. гумон қилинувчи тариқасида жалб қилиниб, ундан 4 000 АҚШ доллари, 405 000 сўм пуллар ва Samsung русумли уяли алоқа воситаси ашёвий далил тариқасида расмийлаштириб олинган.


Дунёни нима қутқаради? - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nДунёни нима қутқаради?\nЧоп этилган 17 Декабр 2015\tКӯришлар: 1063\nБиз фарзанд, унинг тарбияси ҳақида кўп гапирамиз-у, аммо уларнинг шахсиятига деярли эътибор бермаймиз, уларнинг нималарга қодир эканликлари билан аксар вақт ҳисоблашмаймиз. Бу эса бизнинг тўғри тарбияни йўлга қўймаганлигимиздан далолатдир. Президентимиз Эмомали Раҳмон Жаноби олийлари ҳам бежизга ёшлар келажаги ҳақида бунчалик кўп қайғурмайдилар.\nШу боис, фарзандлар насибаси бутун ва тўла бўлиши учун ота-оналарнинг ўзлари ҳам чин дилдан интилиши, зурриётини соғлом муҳитда тарбиялаши катта аҳамиятга эга эканини унутмаслигимиз зарур. Тўғри, бугун фарзандларимизнинг фахрлансак арзийдиган ютуқлари кўп. Ўқиш, кашфиётлар қилиш, тил ўрганиш, яратиш завқи уларнинг ҳам турмуш тарзига айланиб бормоқда.\nАммо уларнинг ҳаммаси ҳам шундай деб айтишга ҳали эрта. Қанчалик оғир бўлмасин бир ҳақиқатни - лоқайд, бепарво, фақат ўзинигина ўйлайдиган тоифага мансуб инсонларнинг ёшларга таъсири сезиларли кучайиб бораётганини тан олмай иложимиз йўқ. Дунёга теранроқ назар ташласак, ана шундай кимсаларнинг пайдо бўлиши, нафақат ўзгаларга алданиб, балки ўз-ўзини алдаб яшаётган кимсаларнинг кўпайишига асосий сабаб маънавий-руҳий тарбиямизнинг бўшлигидир. Бу эса, ўз-ўзидан, турли иллатлар - ёлғончилик, бадбинлик, андишасизлик, кибр, манманлик, ҳаддан ошиш, шуҳратпарастлик каби ғайриинсоний одатлар урчишига сабаб бўлади. Бундай қусурлар ҳеч қачон инсонга кўрк бўлмаган, аксинча, уни залолатга, гуноҳ ва таназзулга бошлаган. Бу иллатларнинг инсон қалбида ниш отиши иймон сустлиги, илмсизлик, ўзини ва Яратганни англамаслик, фаросатсизлик ёки осон қўлга киритилган мол-дунёга ҳирс қўйишдан келиб чиқади.\nҲар қайси ота-она, устоз ва мураббий ҳар бир бола тимсолида, аввало, шахсни кўриши зарур. Ана шу оддий талабдан келиб чиққан ҳолда, фарзандларимизни мустақил ва кенг фикрлаш қобилиятига эга бўлган, комил инсонлар этиб вояга етказиш - таълим-тарбия соҳасининг асосий мақсади ва вазифаси бўлиши лозим.\nБуюк педагогларимиз сўзларига кўра, инсонни комилликка элтувчи асосий нарса ахлоқдир. Модомики, ахлоқ бирламчи экан, унда биз фарзандларимизга нафсни енгиш, қалбни поклаш, руҳ тарбиясини сингдиришимиз керак. Агар инсоннинг ўзи шунга эҳтиёж сезмаса, фақат тили сўйлаб дилида бошқа нарса бўлса, у комилликка эришмайди. Комил ахлоқнинг асосий ўзаги илм, эътиқод, хулқ, шафқат, меҳр, адолат, қаноат, орият ва ҳоказолар экан, фарзандларимиз қалбига, энг аввало, шу туйғуларни сингдиришимиз лозим.\nДунёдаги жамики залолат инсонда ана шу туйғуларнинг етишмаслигидан келиб чиқади. Бундай иллатлардан фарзандларимизни асрашнинг ягона йўли бу - маърифатдир. Маърифат - китоб ўқиш, ундаги бор ғояларга амал қилишдан иборат, деган киши хато қилади. Маърифат бу - ўқиган, англаган нарсасини қалб билан мушоҳада қилишдир. Том-том китоблар ўқиб Навоийни англамаган, Машрабни ўқимаган, Қодирийни эшитмаган, Фитрату Беҳбудий ўгитларига беписандлик билан қараган «зиёли»лар қанча? Ўз она тилида икки оғиз жумлани эплаб гапиролмайдиган илмлиларчи? Мен ундайларни миллий идроки шаклланмаганлар тоифасига киритгим келади. Маърифат ҳақида сафсата сотиш ниятим йўқ, аммо маърифатсизлик балосидан, лоқайдликдан эҳтиёт бўлишимиз керак, демоқчиман. Халқимиз азал-азалдан ориятли халқ бўлиб келган. Унга хос бўлган хокисорлигу сокинликни жунбушга келтирадиган туйғу – орият, номус эканлигини яхши биламиз. Аммо XXI аср вабоси - СПИД, гиёҳвандликка чалиниб ўз инсоний қиёфасини йўқотганлар ёки динни ниқоб қилиб эктремизм, терроризм балоси ила ўзини-ўзи қурбон қилаётганлар борлиги, бугун ўз танини сотиб кун кечираётганлар кўпаяётганлиги нега барчамизнинг ориятимизни жунбушга келтирмаяпти? Ота-онага қўл кўтариб, уларни мададга муҳтож пайтида йўқламай, ҳаётининг мазмунини кийиниш, турли ғайриинсоний йўллар билан мўмай даромадлар орттириб, нафсини жиловлаёлмай, умрнинг лаззати - шу, деб билганлар нега бизнинг ғуруримизни қўзғамайди? Ёки бугун телевизор экранларидаги менталитетимизга тўғри келмайдиган турли рекламалару беҳаё клипларни кўриб нега бефарқмиз?\nҲа, шундай. Модомики, ҳаётда юз бераётган ҳар бир салбий масалага бефарқ бўлар эканмиз, бунинг оқибати ҳамиша аччиқ бўлиб қолаверади. Шу боис, ҳар бир шахс мустақил фикр юритиб, ҳар бир қалб ўз нуридан мунаввар бўлмаса, ҳеч бир ватанда оламшумул юксалиш ҳам, ўзгариш ҳам бўлмайди. Ватан авомлик, илмсизлик балосидан қутулсагина келажаги порлоқ бўлади, юртимизнинг ҳар бир гўшаси маърифат ва маънавият, тафаккур ва ҳақиқат нурига бурканади. Зеро, миллатнинг улуғ саодати ҳам маърифатдадир.\nЖаббор Расулов ноҳияси, Ғўлакандоз қишлоғидаги 5-умумтаълим муассасасининг оила маърифати фани ўқитувчиси.\nБугун: 20-09-2020 09:12:02


Ассалому алайкум! Яқинда устозимиз Фатава ҳиндийядаги Кароҳият бобидан баъзи масалаларни менга ўқиб бердилар. 1. Унда: Дуо қилаётган одам қўлларини бирлаштириб олиши макруҳ, фақатгина совуқ ва шу каби узрли ҳолатлар бундан мустасно, дейилган экан. Бизда кўпчилик дуо қилаётганида қўлларини кўтариб, бармоқларини бир-бирига жуфтлаб, иккала кафтини бир-бирига текказади. Фатава ҳиндийяда эса буни макруҳ дейилган экан. Устоз, дуода иккала қўл ораси очиқ ҳолда бўлиши керакми? Бошқа фиқҳ китобларида ҳам шундай тушунтирилганми? 2. Яна мазкур китобда дуо қилишнинг сифати ва турлари тушунтирилиб, дуода саббоба бармоғи билан ишора қилади, дейилган (менимча, бу ерда гап ташаҳҳуддаги ишора ҳақида кетмаяпти). Мана шундай дуо қилишнинг сифатини ҳам менга таълим берсангиз.\nАссалому алайкум. Мен иккинчи фарзандимга ҳомиладорман. Беш вақт намозни ўз вақтида ўқишга ҳаракат қиляпман. Энди тўхтатиб тургин. Намозда ўтириб-турганингда ҳомилага зарар бўлиши мумкин, дейишяпти. Айтингчи, ҳомиладорларга намоз ўқиш ҳукми қандай? Мен намозни тарк қилишни ҳам, ҳомиламга зарар етишини ҳам истамайман! Жавобингизни кутаман!


Ўзбекистон компанияси халқаро глобал кўргазмада иштирок этди\n10:21 / 09.12.2016\nСаноат мамлакат иқтисодиёти ривожланишида муҳим ўрин тутади. Биринчи Президент Ислом Каримов, мамлакатимизда ишлаб чиқариш саноатини ривожлантириш зарурлиги ҳақида такрор-такрор сўз юритган. Бугунги кунга келиб, алюминийга ишлов бериш каби саноат йўналиши ҳам тараққий этиб, такомиллашиб бораяпти. Алюминий келажакда яхши имкониятларга эга ва ўзининг ёнғинга чидамлилиги, юз фоиз қайта ишлаш мумкинлиги, коррозияга юқори қаршилиги, енгил вазни, юқори ток ўтказувчанлиги, пишиқлиги билан бошқа металлардан ажралиб туради.\nЖаҳон иқтисодиётида кузатилаётган глобаллашув жараёни кескин руҳдаги рақобат билан янада жиддий тус олмоқда. Айнан глобаллашув «горизонтларни кенгайтириш»га асос бўлмоқда. 1997 йилдан бери ҳар икки йилда бир маротаба ўтказиладиган жаҳон алюминий саноатининг глобал тадбири – ALUMINIUM кўргазмаси бўлиб ўтади.\nALUMINIUM – бутун дунёдаги алюминий хом ашёсини етказиб берувчилар, қайта ишловчилар ва ишлаб чиқарувчилар учрашадиган энг йирик кўргазмадир. У Германияда бўлиб ўтади. Жорий йилдаги кўргазма 29 ноябрдан 1 декабргача Дюссельдорф шаҳрида бўлиб ўтди. Кўргазма дастури иккита асосий тадбирни ўтказишни ўз ичига олган эди. Биринчиси соҳани ривожлантириш истиқболлари ва муҳим тенденцияларни муҳокама қилишга бағишланган конференция ўтказиш, European Aluminium Award 2016 мукофотини топшириш маросимидан иборат бўлди. Сўнгги икки йилда алюминий соҳасида улкан ютуқларга эришган олтита муаллиф тақдирланди.\nЖорий йилда, тарихда илк маротаба, Ўзбекистон компанияси ушбу кенг қамровли кўргазмада иштирок этди. Унда мамлакатимиз шарафини BENKAM бренди асосида маҳсулотлар ишлаб чиқарувчи “Green Line Profil” МЧЖ қўшма корхонаси ҳимоя қилди. Қўшма корхона ҳар хил турдаги алюминий профиллар ишлаб чиқариш билан муваффақиятли шуғулланиб келади. Ёш, тез ривожланаётган компания қисқа давр мобайнида ўз маҳсулотларининг устун жиҳатлари ва саноат ишлаб чиқариши соҳасидаги катта тажрибага эга малакали мутахассисларининг меҳнати сабаб жаҳон бозорига чиқишни уддалади. BENKAM МДҲ бозорида турли хил анодирлаштирилган алюминий профиллар етказиб бериш бўйича етакчилардан бири ҳисобланади.\nBENKAM брендининг ALUMINIUM 2016 кўргазмасида иштирок этиши – бу Ўзбекистон саноатининг фаол ривожланаётгани далолатидир. Компания ўз кўргазма стендини муносиб тарзда тақдим этди. Компания стендига ташриф буюрганлар сони рақобатчи фирмалар кўрсаткичлари билан таққослаганда 50 фоизга кўп бўлгани ҳам фикримиз исботидир.\nALUMINIUM кўргазмаси – бу мижозлар ва сотувчилар учрашадиган халқаро майдондир. Унда музокаралар олиб борилади, шартномалар имзоланади. Ўз навбатида, BENKAM ҳам шарқий Европа мамлакатлари, МДҲ давлатлари, Европа, Шимолий ва Жанубий Америка вакиллари билан музокаралар олиб борди. Компания кўргазма якунида Шарқий Европа мамлакатлари ва МДҲга аъзо давлатларга алюминийдан тайёрланган маҳсулотлар етказиб бериш бўйича бир неча ўнлаб шартномалар имзолади.\nЎзбекистон учун ALUMINIUM 2016 кўргазмаси ўзига хос учиш йўлаги бўлиб хизмат қилади. «Иқтисодий тараққий топган келажак самолёти учувчиси» - BENKAM компаниясидир. Чунки, айнан у мамлакат саноати тез суръатларда ривожланаётганини ишончли тарзда намойиш эта олди ҳамда яқин орада соҳадаги етакчи мамлакатлар орасидан жой олиб, улар билан муносиб рақобатлашади.\nКомпания ALUMINIUM Green Line Profil BENKAM Саноат Кўргазма\nНима учун AKFA?


Қирғизлар ҳақида — У ким, бу нима — QOMUS.INFO\nQOMUS.INFO > Қ ҳарфи > ҚИРҒИЗЛАР\nҚИРҒИЗЛАР — халқ, Қирғизистоннинг асосий аҳолиси (2,23 млн. киши). Ўзбекистон (175 минг киши), Тожикистон (64 минг киши), РФда (42 минг киши, 1990-й. лар ўрталари), шунингдек, Хитойда (150 минг киши, 1987 й.) яшайди. Қирғиз тилида сўзлашади. Диндорлари — сунний мусулмонлар.\nҚирғиз номи илк бор геэгунь шаклида хитойча «Ханшу» («Хан сулоласи тарихи»; мил. 1-а.) йилномасида мил. ав. 203 й. ги воқеалар баёнида тилга олинади. Қирғизларнинг келиб чиқиши ҳақида турли қарашлар мавжуд, хусусан уларнинг Енисей қирғизлари деб аталмиш халқдан тарқалгани масаласи мунозарали. Қирғизларнинг илк этник тарихи қад. қабила иттифоклари (ҳунлар, динлинлар, саклар ва усунлар) билан боғлиқ. Турк хоқонлиги ва кўчманчи давлат уюшмалари даврида (6—10-а.), кейинчалик қ. таркибига кирган қабилалар Саян-Олтой, Иртиш бўйи, Шарқий Тяньшаннинг туркий аҳолиси орасида шаклланганлар. Қирғизларнинг бир қисми 9 — 12-а. ларда, катта қисми эса ўрта асрлар давомида ғарбга кўчиб, иссиқкўл атрофлари, Еттисув ҳавзаси, Тяньшан (Тангритог) ён бағирлари, Фарғона водийсининг тоғолди ҳудудлари ва Дашти Қипчоқ ўлкаларига бориб жойлашган.\nҚирғизларнинг асосий қисми Тяньшан ва Иссиқкўл оралиғини макон тутиб, бу ердаги бир неча туркий қабилалар билан биргаликда ҳоз. қирғиз халқини ташкил қилган. Қирғиз халқи таркибига, шунингдек, Еттисув ва Мовароуннаҳрнинг туркий қабилалари, жумладан қарлуқлар ва уйғурлар, кейинроқ мўғул қабилалари, 16—17-а. да эса келиб чиқиши қозоқнўғайлар билан боғлиқ қабилалар кирган. Қирғизларнинг бир қисми бошқа туркий халқларнинг этногенезида қатнашган. Хусусан, 92 ўзбек уруғига оид шажараномаларнинг барчасида қирғиз этноними қайд қилинган. Шунингдек, Ўзбекистоннинг бир нсча вилоятларида қирғиз номи этнотопоним сифатида сақланиб қолган.\nҚирғизлар қўчманчи ва ярим кўчманчи чорвачилик, айрим туманларда деҳқончилик билан шуғулланган (яна қ. Қирғизистон).\nNext PostҚОВУН ДАРАХТИ


Мунажжимлар башорати: 28 июнь куни юлдузлар Сизга нималарни ваъда қилмоқда? - Zamin.uz\n06:00 / 28.06.2018\nМунажжимлар башорати: 28 июнь куни юлдузлар Сизга нималарни ваъда қилмоқда?\n28 июнь куни асосий ишингиз яқинларингизга алоҳида эътибор ва меҳр кўрсатишдан иборат бўлиши лозимлигини унутманг. Пул орқасидан қувиш ҳақида умуман ўйламанг. Акс ҳолда муваффақиятсизликка учрайсиз. Уй ва ишхона юмушларини бир четга суриб, куннинг иккинчи ярмида саломатлик билан шуғуллансангиз, мақсадга мувофиқ бўларди. Умуртқа ва бўғимларда жиддий муаммолар пайдо бўлиш эҳтимоли бор. Кечқурун оила даврасида вақт ўтказинг.\nКўнгилсизликларга дуч келишни хоҳламасангиз, эрталабданоқ тез-тез ёлғиз қолишга ҳаракат қилинг. Атрофдагилар билан қизғин суҳбатлар, янги танишувлар бугун сизга яхшилик келтирмайди. Кайфиятингизни бузади холос. Яқин ўтмишдаги муҳаббат хотираларидан халос бўлишда яқин дўстлардан бири ёрдам бериши мумкин. У куннинг иккинчи ярмида сизни тоза ҳавода сайр қилиш учун таклиф этиши кутилмоқда. Рад этманг, албатта рози бўлинг.\n28 июнь куни кайфиятингиз аъло даражада бўлиши кутилади. Бунга атрофдагиларнинг хуш муомаласи ҳам туртки бўлади албатта. Кун давомида танишлар ёки дўстлардан бири сизга ёрдам сўраб мурожаат қилиши мумкин. Спорт билан шуғулланиш ниятингиз бўлса, эҳтиёткор бўлинг. Жароҳат олишдан сақланинг. Яхшиси, кечки пайт уйда ўтириб вақт ўтказинг. Молиявий аҳволингиз кечқурунга бориб ижобий тарафга ўзгариши кутилмоқда. Ўзингизни эҳтиёт қилинг.\nБугун янги танишувлар кутади. Аммо дўст танлашда, бировлар билан танишишда жуда эҳтиёт бўлинг. Жиддий хатога йўл қўйишдан сақланинг. Ҳар кимга ишониб сир айтманг. Ҳозирги кунда ўнг кўз чап кўзга ошно бўлмайди. Тадбиркор бўлсангиз, бугунча катта ишлар учун пул тикмай турганингиз маъқул. Муҳаббатда эса турмуш қуришга улгурмаганлар қаршисида рақиблар пайдо бўлиши мумкин. Рақибларга қарши курашнинг парда ортидаги усулларини танланг. Хамирли овқатлар истеъмолидан тийилинг.\n28 июнь куннинг биринчи ярмиданоқ атрофингизни яхши ниятли инсонлар ўраб олиши тайин. Улар ҳамкасблар, дўстлар ёки танишлар бўлиши мумкин. Ким бўлганда ҳам сизга фақат яхшилик тилайди. Ижодкорлар кун давомида интернет орқали ўзи учун зарур ахборотларни топишлари кутилади. Бу ахборотлар янги асарлар яратишингизда жуда асқотишини унутманг. Фақат интернетда жуда узоқ вақт ўтиришингиз тавсия этилмайди. Бу саломатлигингизга путур етказади. Кечқурун тоза ҳавода сайр қилинг.\nБугунингиз кутилмаган совғалар ва ёқимли вазиятларга бой бўлади. Куннинг иккинчи ярмида олисда яшайдиган қариндошлардан бири меҳмон бўлиб келиши ҳам эҳтимолдан холи эмас. Оила қурмаганларнинг айримларини романтик учрашувга таклиф этишлари мумкин. Суюкли инсонингиз ҳақида эшитадиган ёқимли хабар ҳам сизга бир олам хуш кайфият ҳадя этади. Аммо молиявий масалада омадингиз келмаслиги мумкин. Ҳойнаҳой, қўшимча даромад келтирадиган иш топишингизга тўғри келади. Сурункали хасталикка йўлиққанлар кун бўйи саломатлиги ҳақида жиддий қайғуриши керак бўлади.\n28 июнни организм учун энг керакли витаминлар истеъмоли билан бошласангиз зиён қилмасди. Организмни тоблаш машқларини ҳам шунинг орасига қўшиб юборсангиз, нур устига аъло нур бўлади. Сабзавот, меваларни кўпроқ енг. Мавсумда тўйиб ейилган мевалар йил бўйи сизга қўшимча қувват бағишлаб туради. Анча йилдан бери кўришмаган инсон билан учрашиб, янги хабарлар эшитасиз. Бу хабарлар сизга ишчанлик кайфиятини беради. Кечқурун ёлғиз қолиб эртанги кун учун режалар тузинг.\nБугун биринчи навбатда бардош ва ирода кучини мустаҳкамлаш ҳаракатида бўлинг. Бусиз қайси жабҳада бўлманг, кўнгилсизликларга дуч келишдан тийила олмаслигингиз мумкин. Янги лойиҳаларни ҳаётга тадбиқ этиш учун 28 июнь муваффақият келтирмайди. Қолиб кетган ишларни битириш эса аксинча сезиларли фойда келтиради. Шахсий ҳаётда фақат қалбингизга қулоқ тутган ҳолда иш тутинг. Ҳатто, қариндошлар маслаҳатига ҳам амал қилманг.\n28 июнь куни зарарли одатлардан бирданига воз кечинг, кам бўлмайсиз. Кунлар ўтади, бу сизга ички қувват ва хуш кайфият бағишлай боради. Оилангизда катта жанжал келиб чиқиш эҳтимоли бор. Шунинг учун ўзингизни оилада ниҳоятда босиқ тутишга ҳаракат қилинг. Шунда барча кўнгилсизликлар сизни четлаб ўтади. Ишларни навбати билан амалга оширинг. Кечқурун суйган инсонингиз учун алоҳида вақт ажратинг.\nБўлар-бўлмас ишларга куч сарфлаб ўзингизни қийнаманг. Барибир худонинг айтгани бўлади. Бугун молиявий ва техник аҳамиятга эга муаммолар олдингизда кўндаланг туриши кутилмоқда. Кучни ана ўшалар учун асраб қўйинг. Ҳуқуқшунос маслаҳатини олиш, катта бизнес учун пул тикиш, муҳим ҳужжатларни имзолаш бугун муваффақиятли кечади. Аёллар ва қизлар кун давомида гўзаллик салонига бориб ташқи кўринишларини янада яхшилаб олишлари зарур.\n28 июнда ишхонангиздаги раҳбарлар зиммангизга ўта масъулиятли вазифани юклаш ниятида туришибди. Улар билан баҳслашмасдан, айтилган ишларни қойиллатсангиз, мукофотини албатта оласиз. Асаб тизимларингиз жойида эмас. Уларни тартибга келтириш учун тўйиб ухлашингиз ва кам калорияга эга таомлар истеъмол қилишингиз керак. Кечқурун тоза ҳавода узоқ вақт сайр қилиб юриш ҳам асабни тинчлантиради.\n28 июнь балиқ буржида таваллуд топганлар учун мароқли кечади. Ишхонада баъзи ҳамкасблар сизни танқид қила бошлаши ҳам мумкин. Бундай вазиятларда сукут ёрдам беради. Молиявий йўқотишларга юз тутишингиз хавфи бор. Улардан ура солиб қочинг. Пулни кун давомида ниҳоятда тежаб ишлатинг. Баъзи дўстларимиз варикоз ва бош оғриғидан азобланишлари кутилади. Яхшиси, врач қабулига чиқиб келинг. Шунда ортиқча асаббузарликларга дуч келмайсиз.\n23-09-2017, 22:42, Ҳаёт тарзи


Эрон 40 йил муқаддам харид қилинган 14 картинани АҚШдан олишга муваффақ бўлди\n15:50 / 19.12.2015\nЭронга АҚШда санкциялар туфайли 40 йил олдин ушлаб қолинган 14 тасвирий санъат намуналарини келтиришга муваффақ бўлди.\nБу ҳақда Press TV телеканали хабар берди.\n“Эрон АҚШда харид қилинган ўндан ортиқ бадиий асарларни олишга эришди. Улар 1979 йилги Исломий инқилобдан сўнг икки томонлама дипломатик алоқаларнинг узилиши туфайли АҚШдан олиб чиқилмаган эди”, - дейилади телеканал хабарномасида.\nЭрон президенти маъмурияти қошидаги халқаро ҳуқуқ марказининг аниқлаштирилишича, гап Майкл Грейвс ва Роберт Стернлар томонидан яратилган санъат асарлари ҳақида кетмоқда. Улар 1978 йили Теҳрон замонавий санъат музейи томонидан сотиб олинган эди. Лекин уларни Эронга бериш ҳақида суд қарори икки йил муқаддам қабул қилинди. Иш Эрон ва АҚШ ўртасидаги 1981 йилги Жазоир келишувига мувофиқ ташкил этилган махсус трибуналда кўриб чиқилди.


Жанубий Корея Шимолий Корея билан алоқаларни тиклашга умид қилмоқда | Qalampir.uz\nЖанубий Корея Шимолий Корея билан алоқаларни тиклашга умид қилмоқда\nОлам\t27 Сентябрь 10:10 5494\nЖанубий Корея КХДР (Корея Халқ-Демократик Республикаси) билан алоқа линияларининг эрта тикланишига ва кореялараро алоқа идорасининг ишлашига умид қилмоқда. Бу ҳақда Бирлашиш вазирлиги матбуот котиби Ли Чжон Чжу маълум қилган.\nБирлашиш вазирлиги матбуот котиби Ли Чжон Чжу брифингда вазирлик кореялараро алоқа идораси фаолиятини имкон қадар тезроқ нормаллаштиришга ҳаракат қилишини айтган.\n“Ҳукумат кореялараро алоқа линияларининг эрта тикланишига ва Корея яриморолидаги вазият барқарорлашиши ҳамда мавжуд муаммоларни ҳал қилиш ва муҳокама қилиш учун икки давлат идоралари ўртасида мулоқот бошланишига умид қилмоқда”, дейди Ли Чжон Чжу.\nЎз навбатида, КХДР етакчиси Ким Чен Иннинг синглиси Ким Ё Чжон Жанубий Корея Шимолий Кореяга нисбатан душманлик сиёсатидан воз кечса, Пхеньян у билан муносабатларни яхшилаш имкониятларини муҳокама қилишга тайёрлигини маълум қилган.\nЭслатиб ўтамиз, Жанубий ва Шимолий Корея жорий йилнинг 27 июль куни муносабатларни тиклагани ҳамда 2020 йил июнида узилган кореялараро алоқа линиялари қайта ишга тушганини эълон қилганди. Аммо, август ойида Жанубий Корея ва АҚШ ўтказган қўшма ҳарбий машғулотлар фонида КХДР яна қўнғироқларга жавоб беришни тўхтатди. Чунки КХДР ва АҚШ ўртасидаги алоқалар яхши эмас. Иккала давлатнинг ҳам ядро қуролига эгалиги ўртадаги душманлик кайфиятининг омилларидан бири ҳисобланади.\nКим Чен Ин Жанубий Корея КХДР Пхеньян\n20 Октябрь 09:08 33606\n20 Октябрь 08:58 26284


Озарбайжонда нархлар ошишига қарши оммавий намойишлар бўлиб ўтди\n26 июн 2022, Тошкент вақти: 07:18\n13 январь куни Озарбайжоннинг қатор шаҳар ва туманларидаги минглаб одам нарх-наво кўтарилишига норозилик билдириб намойишга чиқди. Полиция намойишчиларни тарқатиш учун кўздан ёш оқизувчи газ қўллади.\nНорозилик намойишлари Сиязан, Лянкаран, Фузулий, Ағжабед туманларида бўлиб ўтди.\nОдамлар ун нархининг ошиб кетгани ва ишсизликка қарши намойишга чиқишди.\nОзодлик манбаларига кўра¸ Сиязандаги намойишчиларга қарши полиция резина ўқлар ва кўздан ёш оқизувчи газ қўллаган. Намойишда қатнашган 13 яшар мактаб ўқувчиси газдан заҳарланиш ташхиси билан касалхонага ётқизилган.\nСиязан туманида полиция намойиш қатнашчилари ва фаолларидан 55 кишини ушлаган. Лиман шаҳрида эса “Мусават” партиясининг фаолларидан бири Имон Алиев суд ҳукми билан 30 кунлик қамоқ жазосига ҳукм қилинган. "Халқ фронти партияси"нинг туман бўлими раҳбари Нозим Ҳасан ўғли ҳам шунча муддатга ҳибсга олинди. Уларнинг ҳар иккиси ҳам намойишлар ўтказиш қоидаларни бузганликда айбланмоқда.\nОзарбайжонда норозилик намойишлари\nОзарбайжон Бош прокуратураси ва Ички ишлар вазирлиги тарқатган қўшма баёнотда айтилишича, “ноқонуний намойишлар “Озарбайжон Халқ фронти” ва “Мусават” партиялари ҳамда баъзи радикал ва экстремист кучларнинг вакиллари томонидан уюштирилган”.\n13 январь куни кечқурун қуролланган полиция кўчалардаги аҳолини уй-уйларига тарқалишга чақирган. 14 январь куни ҳам Сиязан тумани кўчалари полициянинг махсус отрядлари томонидан назорат қилинди. Аҳолига ўз уйларидан чиқишга рухсат берилмаяпти; барча савдо шохобчалари ёпилган.\nНамойишлар чоғида аҳоли йўлларни баррикада қилишга ҳаракат қилган ва полициячиларга тош отган.\nАйни пайтда, намойишчилар тарқатилган ва намойиш ўтказилган туманларга полициянинг кучайтирилган бўлинмалари ташланган.


Жумладан, шу йилнинг баҳорида туркиялик инвестор томонидан Гулистон шаҳрида “Sirdaryo best fashion” хорижий корхонаси ишга туширилди. Натижада ҳудуднинг бу соҳадаги экспорт имкониятлари кенгайди.\nБинобарин, корхонада тайёрланаётган маҳсулотлар юз фоиз ташқи бозорга йўналтирилмоқда. Белгиланган бизнес-режага кўра, келгуси йилда экспорт ҳажми 10 миллион АҚШ долларигача кўтарилади.\n— Жорий йилнинг май ойида Ўзбекистон Республикаси Президенти Шавкат Мирзиёевнинг фаолиятимиз билан атрофлича танишганидан бошимиз осмонга етди, — дейди хорижий корхона технологи Демир Ҳусайин.\n— Ушбу ташриф асосида Ўзбекистонда хорижий ишбилармонларга кўрсатилаётган доимий эътиборни яна бир бор чуқур ҳис этдик. Қолаверса, буни юртингизда биз, чет эллик ишбилармонларга яратилган қулай инвестициявий муҳитдан ҳам билса бўлади.\nМазкур енгил саноат субъектининг ишлаб чиқариш жараёни тўлиқ замонавий технологияларга асосланган. Масалан, матони бичиш-кесиш ишлари компьютерлаштирилган ҳолда амалга оширилса, тикув дастгоҳларида ҳам ана шундай автоматик бошқарув дастурлари мавжуд.\n— Меҳнат шароитимиз ҳавас қиларли даражада, — дейди чевар Наргиза Қўшиева. — Шу боис мазкур корхонада ишлаш истагидагилар кўп. Жамоамиз, асосан, касб-ҳунар коллежларини битирган ёшлардан иборат. Улар фаолиятини бошлашдан олдин маълум муддат жараённи пухта ўрганиш босқичидан ўтган. Яна бир жиҳати, бу ерда ҳеч бир ходим меҳнати эътиборсиз қолмайди. Юқори сифат ва натижага эришган чеварларга малака тоифалари берилади ҳамда шунга яраша маош белгиланади. Албатта, ушбу тартиб барчамизни изланишга, интилишга ундайди ва энг муҳими, маҳсулотимиз рақобатдошлиги таъминланади.\nАйни чоғда корхонада 500 нафарга яқин кишилар меҳнат қилмоқда. Технолог Демир Ҳусайиннинг айтишича, ҳадемай, жамоа аъзолари сони қарийб 1000 нафарга етказилади. Бу ерга нафақат вилоят маркази, балки узоқ-яқин туманларда яшаётган ёшлар ҳам ишга жалб этилган. Уларнинг келиб-кетишлари учун эса махсус автобуслар ажратилган.\nЭтиборлиси, корхонанинг ишлаб чиқариш қуввати ҳам анча салмоқли: яъни йилига 4 миллион дона кийим-кечак тайёрланади. Либослар дизайни эса буюртмачиларнинг ўзлари томонидан тақдим қилинаяпти. Бундай ҳамкорлик, албатта, бозор талабларига мос маҳсулот ишлаб чиқаришда муҳим аҳамият касб этаётир.\nМазкур рукндаги бошқа мақолалар: « Ҳавзалар баракаси 40 минг тоннага кўпаяди\t123,7 миллион АҚШ доллари ўзлаштирилди »


20 октябр 2020, Тошкент вақти: 17:06\nЁнғин алангаси бир неча метрга кўтарилган ва бир неча километр узоқликдан кўриниб турган.\nТошкентдаги бир нечта улгуржи бозорларнинг собиқ эгаси¸ ҳозирда қидирувга берилган тадбиркор Дмитрий Лимга тегишли Тошкентнинг Учтепа туманидаги аквапаркда душанба куни ёнғин рўй берди. Ёнғин алангаси бир неча метрга кўтарилган ва бир неча километр узоқликдан кўриниб турган. Аквапаркка атайлаб ўт қўйилгани ҳақида фаразлар бор.\nОзодликнинг Ўзбекистон Фавқулодда вазиятлар вазирлигидаги манбаси ёнғин 2009 йилда Дмитрий Лимдан тортиб олиниб, давлат тасарруфига ўтказилган "Фозилтепа" спорт соғломлаштириш марказида рўй берганини тасдиқлади.\n– Марказнинг қишки бассейни биносининг 800 квадрат метр майдони ёниб, кул бўлди. Ёнғин электр тармоғидаги қисқа туташ оқибатида келиб чиққани тахмин қилинмоқда. Ҳозир текширув олиб бориляпти. Атайлаб қилинган, деган фаразлар ҳам ўрганилаяпти. Ёнғин оқибатида ҳеч ким жабр кўрмади, - деди ФВВдаги Озодлик манбаси.\nТошкенинг Учтепа тумани, Соколки кўчаси, 3-а уйда жойлашган мажмуа 2009 йилда тадбиркор Дмитрий Лимдан ториб олиниб, давлат тасарруфига ўтказилган эди.\nШунингдек, унга тегишли безак ашëлари¸ артефакт ва ретро автотранспортлар коллекцияси музейга топширилиши хабар қилинганди.\nҲозирда "Фозилтепа" спорт соғломлаштириш маркази деб аталувчи маскан Акмал Эгамбердиев исмли шахс қарамоғига ўтган.\nАйни пайтда спорт мажмуага атайлаб ўт қўйилгани ҳақида фаразлар бор.\nМарказнинг қишки бассейни биносининг 800 квадрат метр майдони ёниб, кул бўлди.\nЁнғин рўй берган спорт мажмуа ёнида яшовчи тошкентликлардан бири гапиради:\n– Бу аквапаркни Дмитрий Лим қурган. Ҳам уй, ҳам ичида қишки бассейни бор. У ерда қимматбаҳо жиҳозлар кўп эди. Биллур қандиллар, жуда шоҳона қилиб қурилганди. Шуларни ўғирлаб, изларини яшириш мақсадида айтайлаб ёқиб юборган бўлишлари мумкин, - дейди тошкентликлардан бири.\nЛекин, бу иддаони тасдиқлаш имконсиз.\nТошкентдаги "Карвонбозор" улгуржи бозори собиқ директори Дмитрий Лим 2009 йилда ҳибсга олинишдан қўрқиб, Ўзбекистонни тарк қилганди.\nЛимнинг давлатга етказган зарари Ўзбекистон прокуратураси тарафидан 607 миллиард 410 миллион 410 минг 970 сўм дея билдирилган.\nҲозирда Ўзбекистон расмийлари томонидан қидирувда экани иддао қилинадиган Дмитрий Лимнинг АҚШда яшаётгани айтилади.


Ўзбекистон Республикасининг “Қайта тикланувчи энергия манбаларидан фойдаланиш тўғрисида”ги Қонуни энергия ва қайта тикланувчи манбалар қурилмаларини ишлаб чиқарувчиларнинг ҳуқуқ ва мажбуриятлари, ресурслар, ишлаб чиқариладиган энергия ва қурилмаларнинг давлат ҳисоби, техник жиҳатдан тартибга солиш, стандартлаштириш ва мувофиқликни баҳолаш тизимини белгилайди.\nДавлат соҳа ривожини, хусусан, имтиёз ва преференциялар билан қўллаб-қувватлайди. Қайта тикланувчи энергия манбаларидан энергия ишлаб чиқарувчилар қайта тикланувчи энергия манбалари қурилмаларини (номинал қуввати 0,1 МВт ва ундан ортиқ бўлган) ўрнатганлик учун мол-мулк солиғини тўлашдан ҳамда ушбу қурилмалар билан банд бўлган участкалар бўйича ер солиғини тўлашдан улар фойдаланишга топширилган пайтдан эътиборан 10 йил муддатга озод этилади.\nҚайта тикланувчи энергия манбаларининг қурилмаларини ишлаб чиқарувчилар давлат рўйхатидан ўтказилган санадан эътиборан 5 йил муддатга солиқнинг барча турларини тўламайди. Амалдаги энергетика ресурслари тармоқларидан тўлиқ узиб қўйилган яшаш учун мўлжалланган жойларда қайта тикланувчи энергия манбаларидан фойдаланувчи шахслар эгалигидаги мол-мулкка қайта тикланувчи энергия манбаларидан фойдаланилган ойдан эътиборан 3 йил муддатга жисмоний шахслардан олинадиган мол-мулк солиғи солинмайди.\nФойдаланилиши энергия самарадорлигини салмоқли тарзда оширадиган қайта тикланувчи энергия манбаларининг қурилмаларини импорт қилиш чоғида юридик ва жисмоний шахсларга солиқлар ҳамда божхона божларига доир имтиёзлар берилиши мумкин.\nЭлектр, иссиқлик энергияси ва биогаз ишлаб чиқаришда қайта тикланувчи энергия манбаларидан фойдаланишнинг ўзига хос хусусиятлари мавжуд. Масалан, учала ҳолатда рухсат берувчи ҳужжатларни олиш талаб этилмайди. Муқобил электр энергия ишлаб чиқарувчилар блок-станциялар шартлари асосида, шунингдек танлов асосида ягона электр энергетикаси тизимига уланиши мумкин. Иссиқлик энергияси ва биомассадан биогаз ишлаб чиқарувчиларга қурилмаларини ҳудудий ва магистрал иссиқлик тармоқларига улаш тақиқланади. Локал тармоқларни барпо этиш ва қурилмаларни уларга улаш ишлаб чиқарувчиларнинг маблағлари ҳисобидан амалга оширилади, истеъмолчилар шартнома шартлари асосида локал тармоққа уланадилар.\nҚайта тикланувчи энергия манбаларидан ишлаб чиқариладиган электр энергиясига доир тарифлар танлов савдолари асосида белгиланади. Якуний истеъмолчилар учун уларни шакллантиришда барча ишлаб чиқариш манбаларидан, шу жумладан қайта тикланувчи энергия манбаларидан электр энергиясини харид қилиш бўйича барча харажатлар ҳисобга олинади.\n“Ўзэнергоинспекция” Фарғона худудий бўлими томонидан Риштон тумани Қози-Ахрор МФЙдаги 6-сонли кўп қаватли ўйнинг кириш йўлакларини ёритиш мақсадида қуёш панели ўрнатилди. Қуёш панели туфайли кўп қаватли уйнинг кириш йўлаклари тунда узлуксиз ёритилиб турибди. Тўртта кириш йўлакларининг ҳар бирига муқаддам ўрнатилган 100 Втт ли электр ёриткичларига сарф бўлаётган электр энергияси тежаб қолинмоқда. Ҳар куни ушбу ёриткичлар 8 соатдан ишлаши ҳисобига, бир ойда 96 кВт*соат, бир йилда эса 1152 кВт*соат миқдоридаги электр энергияси ёки 288000 сўм маблағ тежалишига эришилади.\n“Ўзэнергоинспекция” Фарғона худудий\n« Халқаро ҳунармандчилик\nМарғилоннинг санъатдаги жамоли »


Ўзбек - ҳинд муносабатлари рақамларда - 04.10.2018, Sputnik Ўзбекистон\nЎзбек - ҳинд муносабатлари рақамларда\nЎзбекистон ва Ҳиндистоннинг дипломатик, савдо-сотиқ ва маданий-гуманитар муносабатлари ривожланиши билан инфографикамизда батафсил танишинг. 04.10.2018, Sputnik Ўзбекистон\nЎзбекистон ва Ҳиндистоннинг дипломатик, савдо-сотиқ ва маданий-гуманитар муносабатлари ривожланиши билан инфографикамизда батафсил танишинг.\nЎзбекистон ва Ҳиндистон муносабатлари нафақат қадимлан чамбарчас боғланган, балким бугунги кунда ҳам изчил ривожланмоқда. Ўзбекистонда ҳинд тадбиркорлари билан биргаликда ташкил қилинган юзлаб қўшма корхоналар фаолият юритмоқда. Ўзбекистон ва Ҳиндистоннинг дипломатик, савдо-сотиқ ва маданий-гуманитар муносабатлари ривожланиши ҳақидаги инфографикамизни томоша қилинг.


Комендантлик соати ва жамоат жойларида янги чекловлар. Дунё мамлакатлари бу йил Рамазон ҳайитини қандай кутмоқда? – КУН УЗ\nГлавная / Жамият / Комендантлик соати ва жамоат жойларида янги чекловлар. Дунё мамлакатлари бу йил Рамазон ҳайитини қандай кутмоқда?\nanvarj63 22.05.2020\tЖамият Comments Off on Комендантлик соати ва жамоат жойларида янги чекловлар. Дунё мамлакатлари бу йил Рамазон ҳайитини қандай кутмоқда? 20 Показы\nПред. «Аҳолини хавфдан огоҳлантириш жуда осон ва у қиммат эмас» – хорижлик эксперт «Сардоба» ўпирилиши ҳақида


Луис Энрике: «Месси, Суарес ва Неймар машиналар эмас. Уларнинг борлиги билан «Барса»ни енгилмас жамоа бўлиб қолмайди»\n22:40 / 04.04.2016\n«Барселона» жамоаси мураббийи Луис Энрике жамоа футболчилари Лионель Месси, Луис Суарес ва Неймар ҳақидаги фикрларини билдириб ўтди.\n«Месси, Суарес ва Неймар – дунёнинг энг зўр футболчилари. Лекин бу дегани улар машиналар дегани эмас. Ҳужумчиларимиз юқори савияли футболчилар экани аниқ, лекин бу «Барселона»ни енгилмас қилиб қўя олмайди.\nЖамоамизнинг муваффақиятлари ҳужум учлигимизгагина боғлиқ эмас. Ва мағлубиятларда ҳам айб фақат уларнинг елкасига ташланмайди. Айтишим мумкинки, айни вақтда «Барселона» триосининг спорт формаси ажойиб ҳолатда», – дейди мураббий.\nЭнрике шунингдек, «Реал»га қарши ўйиндан кейин танқидларга учраган Арда Туран ҳақидаги гапларга муносабатини билдириб ўтди.\n«Мағлубиятда бир футболчини айблаш аҳмоқлик.\nАрда шунчаки омад биздан юз ўгираётган вақтда майдонга тушди. Агар у майдонга тушмаганида ҳам «Реал» гол уриши мумкин эди. Бу футболчи бизнинг ўйинимизга жуда мос, у камдан-кам ҳоллардагина тўпни йўқотади.\nҲа, барча ҳам «Барселона»га осонлик билан қўшилиб кета олмаган. Туран эса биз қандай ўйнашимизни биларди ва осон мослашди», – дейди у.